Το ***Η 1η Ταινία του Ντάγκ*** είναι ταινία κινουμένων σχεδίων παραγωγής 1999, βασισμένη στην σειρά της Disney και του Nickelodeon *Doug*. Η ταινία σκηνοθετήθηκε από τον Μορίς Τζόις, και πρωταγωνιστούν οι ηθοποιοί Τομ Μασού, Φρεντ Νιούμαν, Κρις Φίλιπς, Κόνστανς Σούλμαν, Φρανκ Γουέλκερ, Άλις Πλαιτεν και Γκάι Χάντλεϋ. Παράχθηκε από την Walt Disney Television Animation και την Jumbo Pictures, και κυκλοφόρησε από την Buena Vista Pictures Distribution στις 26 Μαρτίου 1999. Στους κινηματογράφους, η μικρού μήκους ταινία "Opera Box" από την τηλεοπτική σειρά *Mickey Mouse Works* προβαλλόταν πριν την ταινία. Η αναφερόμενη περιλαμβάνει τους Ντόναλντ και Νταίζη Ντακ. Παρά τον τίτλο και την επιτυχία της ταινίας στο box office, δεν κηρύχθηκαν άλλες ταινίες βασισμένες στο *Doug*. Πρόκειται για το φινάλε ολόκληρης της σειράς.

Πλοκή
-----

Οι Νταγκ Φάνι (Τομ Μασού) και Σκίτερ Βάλενταϊν (Φρεντ Νιούμαν) ανακαλύπτουν ένα τέρας (Φρανκ Γουέλκερ) που ζει στην Lucky Duck Lake. Πιστεύοντας ότι το τέρας είναι κακό, το φοβούνται αρχικά, αλλά μετά, ανακαλύπτουν ότι είναι καλό. Παρ' όλα αυτά, αυτό το τέρας αποτελεί απόδειξη ότι ο πατέρας της φίλης τους Μπιμπ Μπλαφ και ιδιοκτήτης της Bluffco Industries, ο Μπιλ Μπλαφ (Νταγκ Πράις), ρυπαίνει την λίμνη, η οποία ήταν ότι δημιούργησε το τέρας. Το τέρας πάει να φάει το βιβλίο *Μόμπι Ντικ*, αλλά ο Σκίτερ τον εμποδίζει και λέει, «Σταμάτα! Παραλίγο να φας τον Χέρμαν Μελβίλ! Δεν τρως βιβλία!» και το τέρας το επιστρέφει ως αίτηση συγνώμης, οπότε το ονομάζουν Χέρμαν Μελβίλ όπως και τον συγγραφέα του βιβλίου. Η δήμαρχος Τίπι Ντινκ (Ντόρις Μπέλάκ) συμβουλεύει τον Νταγκ να κρατήσει αυτό μυστικό, ειδάλλως ο Κύριος Μπλαφ θα σκοτώσει τον Χέρμαν. Δυστυχώς, όλη αυτή η αναταραχή με το τέρας κάνει τον Νταγκ να ξεχάσει ότι έπρεπε να συναντήσει την Πάτι (Κόνστανς Σούλμαν) στου Κυρίου Σουίρλι (Μπρούς Μπέιλι Τζόνσον), του ιδιοκτήτη του τοπικού εργοστασίου παγωτού. Το θυμάται την τελευταία στιγμή, και τρέχει στου Σουίρλι όσο γρηγορότερα γίνεται διαβαίνοντας τις συντομότερες παρακάμψεις που ξέρει. Φτάνει εκεί, και δεν βλέπει την Πάτι πουθενά. Ρωτάει τον Κύριο Σουίρλι εάν την είδε, και λέει ότι ήταν εδώ για λίγο και φαινόταν πολύ θυμωμένη, και τότε έφυγε με ένα τύπο μου μιλούσε ακατάπαυστα για τα μεγάλα σχέδια του για έναν χορό. Ακούγοντας τα αυτά, ο Νταγκ ήξερε ότι αυτός ο τύπος δεν ήταν άλλος παρά ο Γκάι Γκράχαμ (Γκάι Χάντλεϋ), ένας υπερόπτης ανωτέρου τάξης που θέλει την Πάτι. Εν τω μεταξύ, ο Ρότζερ (Κρις Φίλιπς) και οι σπασίκλες κατασκευάζουν ένα ρομπότ (Έντι Κόρμπιτς) ώστε να απαγάγει τον Χέρμαν, αλλά αντ' αυτού το ρομπότ συμπεριφέρεται σαν μπέιμπι σίτερ στον Ρότζερ.

Ο Νταγκ έρχεται στη συνέχεια στο νυχτερινό κέντρο Funky Town, όπου οι Γκάι και Πάτι χορεύουν. Ζητά συγγνώμη στην Πάτι κι εκείνη αποδέχεται τη συγνώμη του, αλλά ο Γκάι τους διακόπτει και λέει ότι ο Νταγκ είναι «απλά ένα ανόητο μικρό παιδί». Ο Νταγκ, πολύ θυμωμένος και κατά της προειδοποίησης της δήμαρχου Ντινκ, λέει ότι έχει απόδειξη ότι ο Κύριος Μπλαφ είναι κακός και ρυπαίνει τη λίμνη. Ο Γκάι τότε αποκαλεί τον Νταγκ ψεύτη. Ο Νταγκ τους προσκαλεί στη συνέχεια στο ρεπορτάζ που λαμβάνει μέρος μπροστά από το σπίτι του πλησιέστερου γείτονα και συζύγου της δημάρχου Ντινκ, Μπαντ Ντινκ (στον οποίο δανείζει επίσης την φωνή του ο Νιούμαν) για τον Χέρμαν και τη ρύπανση και ελπίζει να εκδικηθεί τον Γκάι. Ο Νταγκ αποχωρεί μετά, αλλά μια εικόνα του τέρατος πέφτει από την τσέπη του χωρίς να το γνωρίζει. Ο Γκάι παίρνει την εικόνα και συνειδητοποιεί ότι ο Νταγκ έλεγε την αλήθεια. Ωστόσο, καλεί τον Κύριο Μπλαφ, με τον οποίο έχει συνδέσεις. Κατά το ρεπορτάζ, ο Νταγκ βλέπει ότι η φωτογραφική μηχανή ενός δημοσιογράφου είναι φουσκωτή. Στη συνέχεια συνειδητοποιεί ότι η εταιρεία ειδήσεων είναι ψεύτικη, ότι υποστηρίζει τα συμφέροντα του κυρίου Κυρίου Μπλαφ και προσπαθεί να συλλάβει το τέρας. Ο Νταγκ λέει τότε σε όλους ότι έχει υπάρξει ένα λάθος, η Πάτι εκνευρίζεται, νομίζει ότι είναι ψεύτης και απομακρύνεται με τον Γκάι.

Εκείνο το βράδυ, ο Κύριος Μπλαφ βρίσκει τα αγόρια με τον Χέρμαν και απαγάγει το τέρας. Ο Νταγκ συνειδητοποιεί ότι το όλο θέμα ήταν δικό του λάθος, επειδή ζήλευε τον Γκάι και κατά συνέπεια, έθεσε τον Χέρμαν σε κίνδυνο. Το επόμενο πρωί, ο Νταγκ αρπάζει την τελευταία του ευκαιρία να σώσει τον Χέρμαν. Πηγαίνει στην αίθουσα σχολικών εφημερίδων, ελπίζοντας να βρει τον Γκάι που μπορεί να τον οδηγήσει στον Κύριο Μπλαφ. Ο Γκάι δεν βρίσκεται στην αίθουσα, αλλά ο Νταγκ βλέπει ένα άρθρο εφημερίδας που λέει ότι ο Κύριος Μπλαφ και οι άντρες του έκαναν ένα τέρας θρύψαλα σε σχολικό χορό. Ο Νταγκ είναι αρχικά λυπημένος και πιστεύει ότι ο Χέρμαν πέθανε, αλλά τότε συνειδητοποιεί ότι ο χορός του σχολείου δεν είναι παρά απόψε και ότι αυτό είναι αυτό που σχεδιάζεται, οπότε οι Νταγκ και Σκίτερ επικαλούν τα δίδυμα Σλιτς Αλ και Μου (στα οποία δανείζει επίσης την φωνή του ο Κόρμπιτς) για βοήθεια.

Στο σχολικό χορό, ο Νταγκ αποφασίζει να σώσει τον Χέρμαν παρά να βρίσκεται με την Πάττι. Όταν κάνει το πρώτο, ο Κύριος Μπλαφ πιάνει τον Νταγκ και τον Σκίτερ μπροστά στη λίμνη Crystal (μια καθαρότερη λίμνη) αφού ο Χέρμαν δραπετεύει σε αυτή και σχεδιάζει να τους υποδουλώσει, αλλά τον σταματάνει οι Μπιμπ και η δήμαρχος Ντινκ. Η Μπιμπ αναγκάζει τον πατέρα της να τα παρατήσει για να υπερασπιστεί τους φίλους της, ενώ η κυρία Ντινκ υπονοεί τον Κύριο Μπλαφ την αντιμετώπιση της οργής της ομοσπονδιακής κυβέρνησης εάν δεν καθαρίσει την λίμνη Lucky Duck, κάτι το οποίο θα μπορούσε να χρεοκοπήσει τον ίδιο και την Bluffco λόγω αγωγών εναντίον της. Ο Νταγκ βρίσκει την Πάτι μπροστά στο δάσος και προσπαθεί να της πει ότι είναι ερωτευμένος μαζί της, αλλά διακόπτεται από τον Χέρμαν. Με την επιστροφή του Χέρμαν και ένα αντίγραφο της εφημερίδας, η Πάτι συνειδητοποιεί ότι ο Νταγκ της έλεγε την αλήθεια όλον αυτόν τον καιρό και παρατά τον Γκάι επειδή ψευδόταν για όλα αυτά. Επίσης, ο Σκίτερ δίνει στον Χέρμαν το βιβλίο *Μόμπι Ντικ* για να φάει κάτι στη λίμνη και ο Χέρμαν δίνει επίσης στον Νταγκ ένα λουλούδι για να δώσει στο Πόρκτσοπ (στον οποίο δανείζει επίσης την φωνή του ο Νιούμαν). Ο ίδιος ο Πόρκτσοπ έρχεται τρέχοντας από το δάσος προς τα χέρια του Χέρμαν (νωρίτερα στην ταινία, ο Πόρκτσοπ αντιπαθούσε τον Χέρμαν, αλλά μαλάκωσε όταν το τέρας έδωσε στο σκυλί ένα δώρο). Τα παιδιά λένε αντίο στον Χέρμαν. Αφού ο Χέρμαν αναπηδά πίσω στη λίμνη, ο Νταγκ λέει στην Πατί ότι της αρέσει και ο Ρότζερ γίνεται σχεδόν φίλος με τον Νταγκ, αλλά διακόπτεται από το ρομπότ. Ο Νταγκ αρχίζει να χορεύει με την Πάτι και ο Σκίτερ χορεύει με την Μπιμπ καθώς η μουσική συνεχίζεται στο παρασκήνιο. Ο Νταγκ δηλώνει επίσης ότι τα πράγματα είναι λίγο καλύτερα στο Μπλάφινγκτον. Ο Κύριος Μπλαφ έχει προσφερθεί εθελοντικά να καθαρίσει τη λίμνη Lucky Duck και αυτός και η Πάτι χόρευαν στην αποβάθρα κάτω από το φεγγάρι εδώ και αρκετό καιρό. Δεν θα τον πείραζε αν συνέχιζε για πάντα. Κάποιες μεγάλες φυσαλίδες από το νερό στη λίμνη σκάνε στην επιφάνεια άλλη μια φορά.

Παραγωγή
--------

Το Nickelodeon εκπρόκειτο αρχικά να ξεκινήσει την παραγωγή ταινίας του *Doug* το 1993, όταν υπέγραψε συμφωνία με την 20th Century Fox, για την παραγωγή ταινιών βασισμένων στις σειρές του, μαζί με το *Ράγκρατς* και *The Ren & Stimpy Show*, αλλά τα σχέδια αυτά ναυάγησαν όταν η συμφωνία έληξε το 1995, και οι ταινίες δεν παράχθηκαν ποτέ (με το *Ράγκρατς* να αποτελεί εξαίρεση, καθώς ταινία βασισμένη στην σειρά αυτή κυκλοφόρησε η Paramount Pictures τον Νοέμβριο του 1998).

Το 1996, όταν η Disney αγόρασε την Jumbo Pictures καθώς και την σειρά, αποφάσισε να παράγει ταινία βασισμένη σε αυτήν. Αυτή η ταινία προοριζόταν αρχικά για διανομή αποκλειστικά σε βίντεο υπό την ονομασία *The First Doug Movie Ever* όπως παρουσιάζεται σε τρέιλερ, αλλά λόγω της επιτυχίας της ταινίας *The Rugrats Movie*, αποφασίστηκε η κινηματογραφική κυκλοφορία της.

Κυκλοφορία
----------

### Αποδοχή

Η ταινία έχει συγκεντρώσει ποσοστό 26% στο Rotten Tomatoes, βασισμένο σε 9 θετικές, από τις 34 κριτικές. Στο τμήμα ομοφωνίας διαβάζουμε: «*Η 1η Ταινία του Ντάγκ* είναι βαρετή και δεν έπρεπε να προβληθεί ποτέ στην μεγάλη οθόνη». Πολλοί κριτικοί παρατήρησαν ότι η ταινία είχε την αισθητική εκτεταμένου επεισοδίου της σειράς όσον αφορά την ιστορία και το animation, και συνάμα είπαν ότι θα έπρεπε να κυκλοφορήσει σε βίντεο. Αρνητική κριτική υπήρξε για την πλοκή, το σενάριο και την μουσική, παρότι το animation, οι φωνές και το τέλος επαινέθηκαν. Το Screenit.com έδωσε στην ταινία 4 στα 10. Ο κριτικός ανέφερε ότι δεν είχε «αυτή την μαγεία ή την κινηματογραφική αίσθηση για να κυκλοφορήσει στον σινεμά» και είχε την αίσθηση της τηλεοπτικής σειράς.

### Βραβεία και υποψηφιότητες

Η ταινία ήταν υποψήφια για ένα βραβείο Stinker για Χειρότερο Επίτευγμα σε Animation.

### Home media

Η ταινία κυκλοφόρησε σε VHS στις 21 Σεπτεμβρίου 1999, και σε DVD αποκλειστικά για το Disney Movie Club στις 20 Ιουλίου 2012. Το DVD χρησιμοποιεί μια τηλεοπτική κόπια που προβλήθηκε στο Αυστραλιανό Seven Network με fade-in και fade-out σε κάποια μέρη για μετάβαση σε διαφημιστικά διαλείμματα, και τους τίτλους τέλους επιταχυνόμενους για να χωρέσει στη χρονοθυρίδα.

Η ταινία στην κανονική της εκδοχή, καθώς και το *Disney’s Doug*, κυκλοφόρησε στο Disney+ στις 12 Νοεμβρίου 2019, την πρώτη ημέρα της υπηρεσίας.

Παραπομπές
----------

1. ↑  www.boxofficemojo.com/movies/?id=dougsfirstmovie.htm.
2. ↑  sfi.se/sv/svensk-filmdatabas/Item/?type=MOVIE&itemId=40763.
3. ↑  www.d-zine.se/filmer/dougsfoerstafilm.htm.
4. ↑  *Η 1η Ταινία του Ντάγκ* στο Box Office Mojo
5. ↑  Χίνμαν, Κάθριν (19 Μαΐου 1993). «Nickelodeon Adds Movies To Its Credits». *Orlando Sentinel*. Αρχειοθετήθηκε από το πρωτότυπο στις 2017-10-30.. Ανακτήθηκε στις 15 Ιουλίου 2018.
6. ↑  «Nickelodeon gets into movie business». *Toledo Blade*. 7 Ιουνίου 1993.. Ανακτήθηκε στις 15 Ιουλίου 2018.
7. ↑  Μπέρμπανκ, Κάλιφ (14 Ιανουαρίου 1999). «Disney and Jumbo Pictures Get Animated This March With the Theatrical Release of "Doug's 1st Movie".». *Business Wire*. Αρχειοθετήθηκε από το πρωτότυπο στις 2018-07-15.. Ανακτήθηκε στις 15 Ιουλίου 2018.
8. ↑  Έλερ, Κλόντια (9 Μαρτίου 1999). «The One That Got Away : With 'Doug,' Nickelodeon's Loss May Be Disney's Gain». *Los Angeles Times*.. Ανακτήθηκε στις 15 Ιουλίου 2018.
9. ↑  *Doug's 1st Movie* στο Rotten Tomatoes
10. ↑  «DOUG'S 1ST MOVIE» (στα Αγγλικά). screenit.com. Ανακτήθηκε στις 3 Απριλίου 2008.
11. ↑

Εξωτερικοί σύνδεσμοι
--------------------

* *Η 1η Ταινία του Ντάγκ*   στην IMDb
* *Η 1η Ταινία του Ντάγκ* στην The Big Cartoon DataBase
* *Η 1η Ταινία του Ντάγκ* στο Box Office Mojo
* *Η 1η Ταινία του Ντάγκ* στο Rotten Tomatoes

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το Ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι Τρεις Καμπαλέρος* (1944)
* *Μουσική και Χαρά* (1946)
* *Ώρα για Διασκέδαση* (1947)
* *Νοσταλγικές Μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο Μεγάλος Ποντικο-Ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει Κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2021)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Τα Μυαλά που Κουβαλάς 2* (2024)
* *Έλιο* (2025)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |